ทางแยกบางคล้า

ทางแยกบางคล้า หรือ สี่แยกบางคล้า  (อังกฤษ : Bang Khla Intersection) เป็นทางแยกในพื้นที่ตำบลเสม็ดเหนือ อำเภอบางคล้า จังหวัดฉะเชิงเทรา อยู่ภายใต้ความควบคุมของหมวดทางหลวงบางคล้า แขวงทางหลวงฉะเชิงเทรา สำนักงานทางหลวงที่ 14 (ชลบุรี)

เป็นสี่แยกจุดตัดระหว่างทางหลวงแผ่นดินหมายเลข 304 (ฉะเชิงเทรา - กบินทร์บุรี) และทางหลวงแผ่นดินหมายเลข 3121 (บางคล้า - แปลงยาว)

 ประวัติ 
ก่อนหน้าการก่อสร้างสะพานข้ามแยกและการใช้วงเวียน ทางแยกบางคล้าเป็นสี่แยกระดับดินที่ควบคุมการจราจรด้วยสัญญาณไฟจราจร โดยมีการศึกษาในปี พ.ศ. 2561 ถึงแนวทางในการปรับปรุงทางแยกเพื่อลดปริมาณจราจรที่คับคั่ง

ทางแยกบางคล้าได้รับการปรับปรุงใหม่ระหว่างวันที่ 18 สิงหาคม พ.ศ. 2563 ถึงวันที่ 2 สิงหาคม พ.ศ. 2566 ภายใต้ขอบเขตงานการขยายช่องจราจรเป็น 6 ช่องจราจร พื้นผิวคอนกรีตระยะทาง 5,400 กิโลเมตร และการก่อสร้างสะพานข้ามสี่แยกบางคล้า รวมถึงปรับปรุงงานระบบไฟฟ้าและแสงสว่าง มูลค่างานทั้งหมด 621,741,900 บาท โดย บริษัท พี เอส ดี คอนสตรัคชั่น 2011 จำกัด

 รูปแบบของทางแยกต่างระดับ 
 สะพานเชื่อมต่อระหว่างทางหลวงแผ่นดินหมายเลข 304 ในแนวทิศตะวันออกและตะวันตก ทั้งสองทิศทาง ข้ามแนวทางหลวงแผ่นดินหมายเลข 3121
 ถนนระดับดินของทางหลวงแผ่นดินหมายเลข 3121 ในแนวทิศเหนือและทิศใต้บรรจบกันเป็นวงเวียนขนาดใหญ่ใต้กึ่งกลางสะพานซึ่งมีสายทางแยกจากทางหลวงแผ่นดินหมายเลข 304 แยกจากระดับดินของทั้งสองด้านมาบรรจบกันที่วงเวียนเช่นกัน
 ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน

 สถานที่สำคัญใกล้เคียง 

 หมวดทางหลวงบางคล้า
 องค์การตลาด สาขาบางคล้า
 สำนักงานทรัพยากรน้ำที่ 6 ส่วนอุทกวิทยา
 วัดศรีสุตาราม
 สำนักวิปัสสนาสอนทวี

 หมายเหตุ 

 อ้างอิง 

บางปะกง
หมวดหมู่:อำเภอบางคล้า